# Anexa A 1.1.1.

***Instituția:*** UNIVERSITATEA CREȘTINĂ PARTIUM

***Facultatea:*** de Litere și Arte

***Domeniul de masterat:*** Filologie

***Programul de studii (specializarea):*** Multilingvism și multiculturalitate, Traducere și interpretariat

# Misiunea şi obiectivele Universităţii Creştine Partium

Universitatea Creștină Partium este o universitate privată cu misiune comunitară, persoană juridică de drept privat şi de utilitate publică, parte a sistemului naţional de învăţământ, cu rol regional, care deserveşte în principal minoritatea maghiară din România, clădindu-se pe valorile creştine, ale culturii europene, ale științei şi pe valorile tradiţionale ale comunităţii maghiare din România.

Universitatea Creștină Partium este înfiinţată şi funcţionează **conform legii** și are o Cartă Universitară ale cărei prevederi sunt concordante cu legislaţia naţională şi cu principiile Spaţiului European al Învăţământului Superior (prezentate în Capitolul I, secțiunea 1.1.). Carta Universitară se poate accesa de la pagina web a instituției, prin sub-pagina „*Documente – subsecțiunea Regulamente și proceduri*”: https://partium.ro/content/docs/Carta-Universitatii-Crestine-Partium.pdf

**Misiunea şi obiectivele** asumate de instituţie – **atât cele educaționale, cât și cele științifice**, prezentate în cap. 1.3. –, precum și premisele culturale, geografice și științifice- educaționale care o caracterizează, o individualizează în sistemul naţional de învăţământ superior în următorul fel:

* Universitatea, deși este o instituție de drept privat, își asumă **misiunea comunitară** de a contribui la asigurarea **învăţământul superior în limba maghiară în România**, în spiritul tradiţiilor educative maghiare, sub semnul valorilor creştine;
* Universitatea își asumă, de asemenea, un **rol regional** prin efortul de a deveni un centru științific, cultural și educațional în regiune, profitând totodată de capacitatea excelentă de a juca – atât prin apartenența culturală dublă, cât și prin poziția geografică – un **rol de mediator** între viața academică, științifică și culturală din România și cea din Ungaria;
* Universitatea îmbină **sistemul de valori bazat pe tradiția creștină** cu misiunea de a forma intelectuali și specialiști capabili să înfrunte **solicitările mileniului trei**, prin transmiterea unor cunoştinţe profesionale şi a unei culturi generale moderne, în concordanţă cu **standardele europene**.

Misiunea şi obiectivele Universităţii Creştine Partium din Oradea sunt de natură didactică şi de cercetare.

Misiunea didactică constă în formarea unor specialişti bine pregătiţi, la nivelul cerinţelor mileniului al treilea. Prin programele elaborate, studenţii dobândesc totodată şi experienţa practică necesară pentru aplicarea directă a cunoştinţelor teoretice acumulate. Alinierea la nivelul standardelor europene a învăţământului românesc implică o şi mai strânsă îmbinare a procesului

de învăţământ cu cercetarea ştiinţifică. Cadrele didactice şi studenţii sunt susţinuţi în participarea la diferite programe de cercetare, precum şi în activitatea de cercetare individuală.

Sintagma „universitate creştină” defineşte sistemul de valori pe care instituţia doreşte să o promoveze intrinsec, şi nicidecum nu defineşte din punct de vedere profesional profilul teologic al instituţiei. Procesul educaţional din sânul comunităţii universitare a UCP se desfăşoară în spirit ecumenic, tolerant şi critic.

Pentru realizarea misiunii formulate, UCP îşi propune următoarele obiective:

1. asigurarea învăţământului superior în limba maghiară, în spiritul tradiţiilor educative maghiare, sub semnul valorilor creştine;
2. transmiterea unor cunoştinţe profesionale şi a unei culturi generale moderne, în concordanţă cu standardele europene;
3. promovarea eficientă a cercetării ştiinţifice şi răspândirea largă a rezultatelor acestora;
4. modernizarea şi perfecţionarea continuă a procesului de învăţământ şi a metodelor didactice, deschiderea spre cunoştinţele şi ideile noi, în spiritul exigenţelor ştiinţifice;
5. formarea unei comunităţi spirituale creştine care să contribuie la întărirea conştiinţei şi identităţii naţionale, la dezvoltarea generală a comunităţii maghiare naţionale;
6. cultivarea valorilor democratice, dezvoltarea modelelor de gândire critică şi inovatoare, a atitudinilor şi comportamentelor civice la studenţi;
7. dezvoltarea cooperării academice cu facultăţile şi instituţiile de cercetare de profil din România, din ţările europene şi de pe alte continente.

Prin urmare, Universitatea Creștină Partium are ca misiune educaţia academică, care nu poate fi de calitate fără a fi susţinută de activitatea de cercetare ştiinţifică, în vederea transmiterii valorilor culturale specifice comunităţii maghiare din România. Universitatea noastră este o instituţie ecumenică şi laică.