

Instituția de învățământ superior: Universitatea Creștină Partium

Facultatea: de Litere și Arte

Domeniul de master: Filologie

Programul de studii de master: Multilingvism și multiculturalitate

**Compatibilizarea programelor de studiu din domeniu**

**Program de master: Multilingvism și multiculturalitate (în contextul sistemului de învățământ superior din țară și din străinătate)**

**Introducere**

Programul de masterat „Multilingvism și Multiculturalitate”, oferit de Universitatea Creștină Partium din Oradea, este special conceput pentru a pregăti specialiști în domeniul limbii și literaturii, a comunicării interculturale și al multilingvismului. Acesta răspunde cerințelor crescute ale unei piețe de muncă globalizate și multiculturală, punând accent pe transferul lingvistic și pe înțelegerea complexă a diversității culturale.

Scopul principal al programului „Multilingvism și Multiculturalitate” este de a oferi studenților o pregătire avansată în domeniul filologiei, cu accent pe comunicarea interculturală și pe analiza critică a fenomenelor culturale și lingvistice într-un context multilingv. Acest program contribuie la formarea unor profesioniști care pot facilita comunicarea între diferite comunități etnice și lingvistice, atât la nivel național, cât și internațional.

Masteratul urmăreşte:

* lărgirea şi aprofundarea domeniului studiilor de licenţă şi apropierea acestora prin studii interdisciplinare de domenii înrudite (studii culturale, studii europene, istorie);
* dezvoltarea capacităţii de cercetare în domeniul culturii, în special în problematica interculturalităţii şi a comunicării interculturale;
* formarea unor competenţe complementare de valorificare a pregătirii de bază în diferite domenii de activitate ale sferei culturale;
* deschiderea de noi posibilităţi de continuare a studiilor şi lărgirea posibilităţilor de angajare a absolvenţilor prin propunerea unui curriculum compatibil cu tematica programelor de studii aprofundate din diferite universităţi europene;
* asigurarea posibilităţii parcurgerii modulului de pregătire psihopedagogică pentru absolvenţii care doresc să lucreze în învăţământ preuniversitar sau universitar.

**Obiective de formare și competențe**

***Obiective***

*în domeniul limbii*

* Conștientizarea existentei universaliilor limbii, cunoașterea componentelor unui sistem lingvistic, conștientizarea modului cum un sistem lingvistic este pus in uz, cunoașterea funcțiilor limbajului, aplicarea unor metode consacrate in cercetarea lingvistică;
* Înțelegerea momentelor esențiale din evoluția limbii, in raport cu dezvoltarea societății și familiarizarea cu principalele direcții de dezvoltare a lingvisticii;
* Cunoașterea distincțiilor funcționale dintre unitățile comunicaționale; însușirea unor concepte operaționale specifice;
* Conștientizarea rolului comunicării interculturale in viața socială, pe toate palierele acesteia;
* Formarea deprinderilor de adecvare a enunțurilor orale și scrise la specificul contextului de comunicare, priceperea de a vorbi in diverse situații de comunicare, respectând normele lingvistice, ortografice și pragmatice in vigoare ale limbii germane.

*în domeniul literaturii*

* Aprofundarea prin analiză și interpretare a unor texte literare;
* Cunoașterea celor mai importante probleme ale reflecției teoretice asupra literaturii;
* Înțelegerea evoluțiilor istorice și culturale ale ideilor generale asupra fenomenului literar;
* Aprofundarea unor cunoștințe de bază despre paradigmele culturale europene și utilizarea adecvată a conceptelor fundamentale ale poeticii postmoderne;
* Interferențe culturale în spațiul european.

***Competențe profesionale (conform grilelor RNCIS)***

1. Utilizarea adecvată a conceptelor în studiul lingvisticii, al teoriei literaturii și al comunicării interculturale; Comunicarea eficientă, scrisă și orală, în limba maghiară și în limbile moderne;
2. Descrierea sincronică și diacronică a fenomenelor lingvistice, specifice limbilor studiate;
3. Prezentarea sintetică și analitică, estetică și culturală a fenomenului literar din perspectiva inter- și multiculturalității;
4. Descrierea și utilizarea sistemului fonetic, gramatical și lexical al limbilor studiate în producerea și traducerea de texte și în interacțiunea verbală;
5. Analiza textelor literare în limba germană, în contextul tradițiilor literare din cultura de referință, dar și din perspectivă inter- și multiculturală.

***Competențe transversale (conform grilelor RNCIS)***

1. Utilizarea componentelor domeniului filologie in deplină concordantă cu etica profesională;
2. Relaționarea în echipă; comunicarea interpersonală și asumarea de roluri specifice și sarcini complexe în condiții de autonomie și independență profesională;
3. Elaborarea de proiecte profesionale și de cercetare utilizând inovativ metodele cantitative și calitative specifice;
4. Organizarea unui proiect individual de formare continuă; îndeplinirea obiectivelor de formare prin activități de informare, prin proiecte in echipă și prin participarea la programe instituționale de dezvoltare personală și profesională.

**Flexibilitate și Diversificare a Oportunităților de Învățare**

Anul universitar este structurat pe două semestre a câte 14 săptămâni. Activitățile didactice din planul de învățământ al specializării reprezintă în medie **15,75 de ore/săptămână**.

|  |  |  |  |  |
| --- | --- | --- | --- | --- |
| **Valoare totală** | **Sem. 1** | **Sem. 2** | **Sem. 3** | **Sem. 4** |
| 63 | 18 | 15 | 18 | 12 |

Fiecare semestru are câte 30 credite de studii ECTS pentru disciplinele obligatorii (inclusiv cele alese de student din categoria disciplinelor opționale).

Disciplinele facultative, indiferent de semestrul de studii în care sunt prevăzute în planul de învățământ, se încheie cu probă de verificare, iar punctele credit care li se atribuie sunt peste cele 30 ale semestrului respectiv.

**Integrare și Mobilitate Europeană**

Structura programului Multilingvism și Multiculturalitate este aliniată la cerințele și standardele de învățământ superior din Uniunea Europeană. Prin parteneriate Erasmus și alte forme de colaborare academică internațională, programul oferă studenților oportunități valoroase de mobilitate, contribuind astfel la extinderea perspectivei academice și profesionale a acestora. Diploma obținută este recunoscută pe plan internațional, asigurând o inserție facilă pe piața muncii din alte țări membre ale Uniunii Europene.

**Structura Curriculară și Competențele Dobândite**

Planul de învățământ este alcătuit din cursuri obligatorii și opționale, adaptate pentru a dezvolta cunoștințe fundamentale și abilități avansate, esențiale pentru specializarea în multilingvism și multiculturalitate.

- *Discipline Fundamentale:* Aceste cursuri asigură o înțelegere aprofundată a teoriei comunicării interculturale, a literaturii și culturii europene, și a evoluției paradigmelor culturale. Ele sunt esențiale pentru dezvoltarea unei perspective complexe asupra fenomenelor culturale și lingvistice.

- *Discipline Opționale:* Studenții au posibilitatea de a alege discipline care le permit să se specializeze în arii de interes precum analiza discursului intercultural, politica lingvistică, traduceri literare și comerciale, limbaj specializat pentru patrimoniu cultural și critica literară. În decursul a celor 4 semestre, masteranzii vor alege câte 1 din cele 3 module de specializare în limbile germană, maghiară sau engleză.

- *Competențe profesionale:* Programul urmărește să dezvolte abilități specifice, cum ar fi capacitatea de analiză critică a textelor literare și culturale, precum și competențe de cercetare în domeniul multilingvismului.

**Programul și Compatibilitatea cu Cerințele Europene**

Programul nostru respectă întru totul cerințele RNCIS și standardele ARACIS, precum și structura programelor similare din alte state membre ale Uniunii Europene. Aceasta asigură un grad ridicat de compatibilitate și echivalare a creditelor transferabile prin parteneriatele Erasmus, oferindu-le studenților noștri acces la o rețea internațională vastă de instituții academice.

**Perspective și Oportunități Profesionale**

Într-un context social și economic tot mai globalizat, programul de master *Multilingvism și Multiculturalitate* răspunde cerințelor unei piețe a muncii în continuă schimbare, unde competențele lingvistice și culturale sunt esențiale. Absolvenții programului vor putea să activeze în domenii variate, cum ar fi relațiile internaționale, administrația publică, turismul, organizațiile non-profit și educația, unde comunicarea interculturală este indispensabilă.

*Ocupații posibile conform clasificării COR:*

Cod COR: 233001 / Denumire COR: profesor în învățământul liceal, postliceal

Cod COR: 264301 / Denumire COR: filolog

Cod COR: 264304 / Denumire COR: referent literar

Cod COR: 264306 / Denumire COR: traducător (studii superioare)

**Concluzie**

Programul de master *Multilingvism și Multiculturalitate* de la Universitatea Creștină Partium reprezintă o oportunitate unică pentru studenți de a dobândi competențe valoroase și transferabile într-o lume tot mai conectată și diversă. Alinierea la standardele educaționale europene și internaționale asigură compatibilitatea acestui program cu sistemele academice internaționale, pregătind absolvenții pentru o carieră de succes într-un mediu multicultural.