**Prezentarea proiectul *Traseul spre succesul studențesc***

Proiectul UCP cu titlul **Traseul spre succesul studențesc** (Cod SMIS: **324165**) este finanțat din Programul de Educație și Ocupare 2021-2027, având o valoare de 7,3 milioane de lei, perioada de implementare fiind de 36 de luni începând cu aprilie 2025. Obiectivul general al proiectului este creșterea accesului si participării la învățământul terțiar a grupurilor defavorizate, prin facilitarea tranziției de la învățământul preuniversitar de către cei 7 parteneri asociat si prin combatere a abandonului universitar in rândul studenților din Universitatea Creștină Partium din Oradea, in vederea creșterii angajabilității și șansei de succes sustenabil pe piața muncii.

Proiectul a fost elaborat în conformitate cu strategia de dezvoltare a UCP, precum și ținând cont de informațiile și sugestiile colectate în cadrul interviurilor și interviurilor focus grup realizate cu potențialii angajatori.