Feedback absolvenți – analiză

Pe fondul general de îmbunătățire continuă a serviciilor educaționale oferite, Universitatea Creștină Partium, prin Comisia pentru Evaluarea și Asigurarea Calității și în colaborare cu Centrul de Excelență și de Orientare în Carieră Partium, și-a propus o focalizare a interesului asupra analizei feedbackului absolvenților – în contextul cercetării privind urmărirea inserției pe piața muncii a absolvenților. Cercetarea inserției absolvenților pe piața muncii, precum și feed-back-ul referitor la conținutul programelor de studiu reprezintă un interes crucial in viziunea UCP, în vederea asigurării calității procesului educațional în așa fel încât să se asigure îndeplinirea cerințelor pieței muncii în continuă schimbare, ceea ce necesită o reziliență din partea instituțiilor educaționale superioare. **Cercetarea cantitativă** s-a efectuat în perioada 1-15 noiembrie 2024, printr-un chestionar online aplicat în rândul absolvenților noștri prin platforma Limesurvey. În chestionarul destinat absolvenților UCP, s-a aplicat o întrebare multidimensională, în cadrul căreia respondenții au fost rugați să evalueze (de la 1 la 5) calitatea ofertei educaționale, ceea ce s-a operaționalizat în auto-evaluarea diferitelor competențe dobândite și utilizate pe piața muncii. Tabelul de mai jos reflectă media aritmetică a scorurilor la nivel de UCP

*Tabelul 1. Competențe și media aritmetică a evaluărilor la nivel de Universitate (N=567)*

|  |  |
| --- | --- |
| **Competențe** | **Medie** |
| Asimilarea temeinică a cunoştinţelor de domeniu şi a celor de specialitate | 4,19 |
| Iniţierea şi în alte domenii sau discipline | 3,69 |
| Capacitate de analiză şi cultivarea gândirii analitice | 4 |
| Capacitatea dobândirii rapide de noi cunoștințe | 4,14 |
| Capacitate şi abilităţi legate de munca în echipă | 4,31 |
| Capacitatea de exploata eficient softurile de specialitate și de a obține rapid informații | 3,82 |
| Capacitatea de a face analize, de a întocmi note sau diferite tipuri documente | 4,17 |
| Comunicare eficientă în limba maternă (oral şi scris) | 4,5 |
| Comunicare eficientă în limba română (oral şi scris) | 3,02 |
| Comunicare eficientă într-o limbă de circulaţie internațională (oral și scris) | 3,66 |
| Comunicare într-o limbă internațională (alta decât engleza), atât oral, cât și în scris. | 2,69 |
| Cunoștințe valorificabile pe piața muncii. | 3,92 |

*Sursă: date prelucrate pe baza cercetării UCP, 2024*

Din acest tabel reiese, că media scorurilor este peste 4, ceea ce înseamnă că absolvenții noștri s-au autoevaluat peste medie privind competențele dobândite și utilizate pe piața muncii. Interdisciplinaritatea și utilizarea tehnologiei, a diferitelor softuri și aplicații au fost evaluate în medie la 3,82. Un rezultat îngrijorător și de reținut este subevaluarea competențelor lingvistice în alte limbi decât cea maternă. Aceste date oferă un feedback real Universității, ceea ce înseamnă că în procesul de asigurare a calității trebuie să aibă în focus aceste aspecte.

Vizualizarea grafică a evaluărilor se regăsește în graficul de mai jos.

Graficul 1. *Competențe și media aritmetică a evaluărilor la nivel de Universitate (N=567)*

A blue and white bar graph

Description automatically generated

*Sursă: date prelucrate pe baza cercetării UCP, 2024*

În cazul absolvenților programului de master *Traducere și interpretariat* aceste scoruri sunt reflectate în tabelul nr. 2., unde putem observa, ca trendurile sunt similare celor descrise în cazul populației totale chestionate.

*Tabelul 2. Competențe și media aritmetică – absolvenți master Traducere și interpretariat (N=25)*


|  |  |
| --- | --- |
| **Competențe** | **Medie** |
| Asimilarea temeinică a cunoştinţelor de domeniu şi a celor de specialitate | 4,20 |
| Iniţierea şi în alte domenii sau discipline | 3,64 |
| Capacitate de analiză şi cultivarea gândirii analitice | 4,20 |
| Capacitatea dobândirii rapide de noi cunoștințe | 4,24 |
| Capacitate şi abilităţi legate de munca în echipă | 4,24 |
| Capacitatea de exploata eficient softurile de specialitate și de a obține rapid informații | 4,36 |
| Capacitatea de a face analize, de a întocmi note sau diferite tipuri documente | 4,24 |
| Comunicare eficientă în limba maternă (oral şi scris) | 4,44 |
| Comunicare eficientă în limba română (oral şi scris) | 2,84 |
| Comunicare eficientă într-o limbă de circulaţie internațională (oral și scris) | 4,56 |
| Comunicare într-o limbă internațională (alta decât engleza), atât oral, cât și în scris. | 2,48 |
| Cunoștințe valorificabile pe piața muncii. | 4,04 |

*Sursă: date prelucrate pe baza cercetării UCP, 2024*

Ceea ce trebuie remarcat, că în afară de interdisciplinaritate, competențele digitale și competențele lingvistice în cazul acesta s-a subevaluat capacitatea de analiză și cultivarea gândirii analitice – ceea ce este un mesaj clar privind revizuirea și regândirea ofertei educaționale în ansamblu.

Trendurile generale și individuale – adică la nivelul fiecărui program de master – și eventualele clustere vizibile pe marginea competențelor analizate se reflectă în figura de mai jos, unde apar toți respondenții chestionarului online de urmărirea inserției absolvenților pe piața muncii. Din grafic se reflectă anumite trenduri interesante raportate la specializările vizate: se pot trage anumite concluzii atât la nivelul tuturor specializărilor, precum și raportat individual la fiecare program de master.

*Figura 2. Competențe dobândite de-a lungul programului de studiu de master Traducere și interpretariat (N=25)*



*Sursă: date prelucrate pe baza cercetării UCP, 2024*

Atât la nivel instituțional, cât și individual reflectat la programele de master se observă că evaluarea cunoștințelor profesionale de domeniu și de specialitate reprezintă una dintre punctele tari ale UCP. Deloc nesurprinzător, cel mai puternic aspect o reprezintă abilitățile de comunicare în limba maternă. Totodată munca în echipă și dobândirea noilor cunoștințe – alte competențe importante în piața muncii, indiferent de profilul locului de muncă – sunt acele competențe, care pot completa clusterul punctelor tari din analiză. Dacă ne uităm la toate specializările în ansamblu, putem afirma, că la nivel de instituție dimensiunea cea mai subevaluată o reprezintă competențele lingvistice în limbi străine sau mai precis altele decât limba maternă.

**Cercetarea calitativă** privind valorificarea studiilor universitare s-a bazat pe intervievarea absolvenților. Rezultatele informațiilor obținute în urma interviurilor realizate în perioada mai 2023 - octombrie 2023, cu un număr de 34 de absolvenți, sunt prezentate mai jos. Tematica interviurilor a inclus, pe lângă datele personale, aspecte legate de obținerea unui loc de muncă, cum au decurs anii de facultate, caracterizarea perioadei de intrare pe piața muncii, circumstanțele angajării, precum și influența facultății asupra vieții de zi cu zi. În încheiere, s-a realizat o auto-reflecție și o privire retrospectivă asupra anilor universitari, formulându-se totodată un mesaj pentru facultate.

În cadrul cercetării calitative s-a realizat interviuri cu absolvenți din toate domeniile de studiu pentru a asigura integrarea celui mai important criteriu de selecție, respectiv reprezentarea diversificată și cuprinzătoare a specializărilor. Intervievații acoperă toate segmentele pieței muncii: de la sectorul public și privat, la învățământ, sectorul social, comerț, domenii digitale, cultură și administrație publică. Cei mai mulți dintre ei lucrează în învățământ ca cadre didactice.

Sectorul privat, în special, prezintă o imagine variată; în cadrul interviurilor s-au regăsit absolvenți care conduc propriile afaceri, devenind astfel angajatori, dar și profesioniști angajați în diverse companii private. Pentru anumite specializări, sectorul privat reprezintă o piață de absorbție semnificativă, de exemplu, în domeniul managementului, artei plastice sau al asistenței sociale.

Distribuția participanților pe sectoare reflectă această diversitate: 40% dintre respondenți sunt angajați în sectorul public, în timp ce 60% lucrează în sectorul privat. Proporțiile celor două sectoare nu doar evidențiază legătura dintre educație și piața muncii, ci și domeniile în care există o cerere mai mare pentru anumite calificări.

Analiza răspunsurilor oferă o perspectivă detaliată asupra tranziției de la universitate la piața muncii și asupra influenței pe termen lung a studiilor superioare.

Referitor la obținerea locului de muncă, majoritatea absolvenților au subliniat că procesul nu a fost lipsit de provocări. Mulți dintre ei și-au găsit primul loc de muncă prin internshipuri sau rețele de cunoștințe, iar platformele de recrutare online s-au dovedit a fi o resursă semnificativă. Totuși, un număr considerabil de respondenți a menționat că experiența practică acumulată în timpul facultății a fost insuficientă pentru cerințele angajatorilor, ceea ce i-a determinat să urmeze cursuri suplimentare sau să acumuleze experiență prin muncă necalificată.

Anii de facultate au fost percepuți de majoritatea participanților ca o perioadă de creștere și formare personală, dar și profesională. Unii absolvenți au evidențiat calitatea predării și sprijinul oferit de profesori, în timp ce alții au atras atenția asupra unor aspecte care ar putea fi îmbunătățite, precum accesul limitat la stagii de practică sau lipsa unor cursuri mai orientate spre nevoile pieței muncii. Activitățile extracurriculare, cum ar fi implicarea în asociații studențești sau participarea la conferințe, au fost considerate oportunități valoroase pentru dezvoltarea abilităților sociale și de networking.

Tranziția pe piața muncii a fost caracterizată de absolvenți ca fiind o etapă marcată de incertitudini, dar și de lecții valoroase. Cei mai mulți au remarcat o discrepanță între cunoștințele teoretice acumulate în facultate și cerințele practice ale angajatorilor. Totuși, câțiva au menționat că disciplinele studiate i-au ajutat să dezvolte abilități esențiale, cum ar fi gândirea analitică, adaptabilitatea și gestionarea timpului, care le-au facilitat integrarea profesională. Un alt aspect discutat a fost nivelul salarial de început, pe care mulți l-au considerat nesatisfăcător în raport cu investiția în educație.

Influența facultății asupra vieții de zi cu zi a fost variabilă. Pentru unii absolvenți, experiența universitară a reprezentat o etapă crucială în dezvoltarea lor personală și profesională. Au menționat că facultatea le-a oferit ocazia de a-și dezvolta o rețea de contacte valoroase și de a-și descoperi pasiunile. Pe de altă parte, unii intervievați au simțit că anumite aspecte ale programului educațional nu au fost direct aplicabile în viața lor profesională, ceea ce le-a limitat încrederea în propriile competențe imediat după absolvire.

La finalul interviurilor, auto-reflecțiile și mesajele către universitate au scos la iveală atât recunoștință, cât și critici constructive. Mulți absolvenți au mulțumit profesorilor care i-au inspirat și i-au sprijinit în anii de studiu, dar au propus și îmbunătățiri pentru viitor. Printre sugestii s-au numărat: diversificarea stagiilor de practică, introducerea unor cursuri mai aplicate și creșterea sprijinului pentru studenții aflați în dificultăți financiare.

În concluzie, aceste interviuri au evidențiat importanța anilor de universitate în modelarea parcursului profesional și personal al absolvenților. Totodată, au subliniat necesitatea unor ajustări continue în oferta educațională pentru a răspunde mai bine cerințelor dinamice ale pieței muncii. Experiențele împărtășite de absolvenți constituie o resursă valoroasă pentru universitate, oferind o perspectivă autentică asupra impactului formării academice. Aceste interviuri subliniază modul în care competențele și cunoștințele dobândite în timpul studiilor sunt utilizate în câmpul muncii și ajută la evidențierea gradului de integrare pe piața muncii a absolvenților din diverse specializări, precum și a provocărilor și oportunităților pe care aceștia le întâlnesc în practică.

Această analiză oferă feedback cu privire la punctele tari și lacunele ofertei educaționale, precum și la așteptările pieței muncii și gradul de conformare cu acestea. Relația dintre educație și forța de muncă se conturează, devenind vizibilă tranziția de la învățământul superior la piața muncii și ilustrând parcursurile profesionale pe piața muncii. Un tânăr angajat de succes în domeniul său întărește credibilitatea și necesitatea existenței programului de studii. Procesul de formare a rețelei de relații și transformarea acesteia într-o rețea solidă indică și reflectă autentic integrarea instituțiilor de învățământ în comunitate. Alături de rolul educativ și de cercetare al universității apare și așa-numitul al treilea pilon, integrarea în comunitate, cu componentele sale social-economice.

Ca o concluzie, în concordanță cu celelalte analize efectuate la nivel instituțional (evaluarea mediului de învățare de către studenți, consultarea mediului academic, economic, social și cultural, precum și alte studii de tip desk research efectuate privind analiza pieței muncii și ofertei educaționale din zonă) se conturează câteva aspecte foarte clare, care pot ghida obiectivele strategice pe termen mediu și lung în privința auto-reflexiei instituționale și reevaluarea permanentă a ofertei educaționale: elaborarea și implementarea unei strategii de digitalizarea procesului educațional, dezvoltarea condițiilor de îmbunătățire a competențelor lingvistice și crearea premiselor interdisciplinarității în procesul educațional.

*Analiză elaborată de Centrul de Excelență și Orientare în Carieră Partium în colaborare cu Departamentul de Limbă și literatură*